**Michael Jackson** (29. elokuuta 1958 – 25. kesäkuuta 2009) oli yhdysvaltalainen muusikko ja esiintyjä, joka vietti yli neljä vuosikymmentä julkisuudessa, ensin lapsitähtenä The Jackson 5 -yhtyeessä ja myöhemmin sooloartistina. 1980-luvun puolivälissä kävi selväksi, että Jacksonin ulkonäkö muuttui dramaattisesti. Hänen ihonvärinsä vaaleni, nenä ja kasvojenmuodot muuttuivat, ja hän laihtui kovasti. Ihonvärin vaalenemisen syynä olivat vitiligo- ja lupus-sairaudet, jotka Jacksonilla diagnosoitiin vuonna 1986.*lähde?*

Jackson ja hänen sisaruksensa paljastivat vasta vuosia myöhemmin joutuneensa lapsuudessaan isänsä Josephin pahoinpitelemiksi sekä fyysisesti että psyykkisesti. Jackson harvoin puhui isänsä pahoinpitelyistä, ja silloin kun hän puhui, hän tuli hyvin tunteelliseksi ja kertoi voineensa pahoin nähdessään isänsä. Jossain vaiheessa 1990-luvulla Jackson tuli riippuvaiseksi reseptilääkkeistä, lähinnä särkylääkkeistä ja vahvoista rauhoittavista, ja hänen terveydentilansa heikkeni dramaattisesti. Jackson meni vieroitukseen vuonna 1993 ystäviensä Elizabeth Taylorin ja Elton Johnin avustuksella, mutta riippuvuus ilmeisesti jäi. Jackson kuoli propofoli-anestesialääkkeen aiheuttamaan sydämenpysähdykseen 25. kesäkuuta 2009.

Vitiligo ja lupus
-----------------

Jackson vuonna 1988.
Nuoren Jacksonin ihonväri oli ruskea, mutta se alkoi 1980-luvun puolivälissä vähitellen vaalentua. Muutos sai paljon huomiota tiedotusvälineissä ja huhuttiin, että Jackson olisi valkaissut ihonsa. J. Randy Taraborrellin elämäkerran mukaan Jacksonilla todettiin vuonna 1986 kaksi ihosairautta: vitiligo ja lupus. Vitiligo vaalensi osia hänen ihostaan ja lupus oireili lievästi, mutta molemmat sairaudet tekivät hänet alttiiksi auringonvalolle. Kun Jackson käytti meikkiä tasoittaakseen ihonsa läiskiä ja sai hoitoa yhä vaalenevaan ihoonsa, hän alkoi näyttää hyvin kalpealta. Lisäksi Jacksonin kasvojen rakenne muuttui, ja monet kirurgit arvelivat, että hänelle oli tehty useita nenäleikkauksia, otsankohotus, huulien ohennus ja poskipäiden leikkaus, mutta Jackson kiisti tämän. Jackson väitti, että hänelle ei ollut tehty kuin kaksi nenäleikkausta, joskin jossain vaiheessa hän mainitsi, että hänelle oli myös tehty pieni lovi leukaan.

Helmikuussa 1993 Jackson antoi Oprah Winfreylle harvinaisen haastattelun, joka oli hänen ensimmäinen televisiohaastattelunsa sitten vuoden 1979. Haastattelussa hän kiisti, että olisi valkaissut ihonsa, ja ilmoitti ensimmäistä kertaa julkisesti sairastavansa vitiligo-ihosairautta*lähde?*. Jackson kertoi, että aluksi hän peitteli vaaleita kohtia meikkaamalla, mutta sairauden edetessä iho menetti pigmenttiään entistä enemmän, jolloin oli järkevämpää meikata tummat kohdat piiloon. Yhdysvalloissa ohjelma keräsi yli 62 miljoonaa katsojaa. Haastattelun jälkeen Yhdysvalloissa alkoi julkinen keskustelu vitiligosta, joka oli vielä tuohon aikaan suhteellisen tuntematon sairaus.*lähde?*

Jackson vuonna 2003.

Pahoinpitely ja mielenterveys
-----------------------------

Michaelin suhde isäänsä Josephiin oli vaikea. Michael on kertonut, että isä loukkasi häntä jatkuvien harjoitusten aikana sekä fyysisesti että psyykkisesti, mutta toisaalta tiukka kuri auttoi häntä menestymään. Marlonin mukaan hän riiputti erään riidan aikana Michaelia toisesta jalasta pää alaspäin ja hakkasi tätä selkään ja pakaroihin. Joseph kävi poikiinsa usein myös kiinni ja työnsi heidät voimalla seinää vasten. Eräänä iltana, kun Michael oli nukkumassa, Joseph kiipesi ikkunasta sisään halloween-naamari kasvoillaan ja huusi pelästyttääkseen Michaelin. Hän sanoi haluavansa opettaa lapsille, etteivät he jättäisi ikkunaa auki nukkumaan mennessä. Vuosia myöhemmin Michael kertoi kärsivänsä painajaisista, jossa hänet kaapataan makuuhuoneestaan. Joseph myönsi vuonna 2003 lyöneensä Michaelia säännöllisesti.

Michael Jackson puhui ensimmäisen kerran väkivaltaisesta lapsuudestaan haastattelussa Oprah Winfreylle 1993. Hän myönsi, että oli itkenyt usein yksinäisyyttään ja oksentanut nähdessään isänsä. Joseph myös oli arvostellut Michaelin ulkonäköä moneen otteeseen, erityisesti hänen nenäänsä, joka oli Josephin mielestä iso. Michael Jacksonin tyytymättömyys ulkonäköönsä, painajaiset, jatkuvat uniongelmat, taipumus käyttäytyä liiallisen alistuvasti isänsä edessä ja aikuisikään kestänyt lapsenomaisuus juontunevatkin väkivaltaisesta lapsuudesta. Martin Bashirin haastattelussa vuonna 2003 Jackson totesi, että vaikka hän olikin kärsinyt paljon lapsuudessaan hän piti isäänsä nerona, sillä tiukalla kurinalaisuudella oli suuri merkitys pojan menestyksessä. Kun Bashir kyseli pahoinpitelystä, Michael peitti kasvonsa käsillään eikä halunnut vastata. Hän muisteli, että Joseph istui tuolilla vyö kädessään, kun Michael ja hänen sisaruksensa harjoittelivat, ja "jos sitä ei tehty oikealla tavalla, hän hakkasi, todella hakkasi". Tämä kaltoinkohtelu sekä normaalin lapsuuden menetys jatkuvien harjoitusten takia jättivät Jacksoniin pysyvät jäljet Vuonna 1980 Jackson kertoi yksinäisyydestään:

> »Jopa kotona tunnen itseni yksinäiseksi. Joskus istun huoneessani ja itken. On niin vaikeaa saada ystäviä... Joskus öisin olen kävellyt ympäri lähiseutua löytääkseni jonkun, jolle puhua, mutta lopulta olen vain päätynyt takaisin kotiin.»   
> (Michael Jackson)
> 
> 

Vuonna 2003 Jacksonia epäiltiin lapsen hyväksikäytöstä, mutta hänet julistettiin syyttömäksi kaksi vuotta myöhemmin. Tutkinnan aikana Jacksonin mielenterveyttä tutki Stan Katz, joka vietti useita tunteja myös syyttäjän kanssa. J. Randy Taraborrellin mukaan Katz arvioi Jacksonin taantuneen henkisesti kymmenvuotiaan tasolle, mikä ei sopinut hyväksikäyttäjän profiiliin. Jotkut lääketieteen ammattilaiset ovat julkisesti arvelleet, että Jacksonin kärsi dysmorfisesta ruuminkuvan häiriöstä. Silloin ihmisellä ei ole mitään käsitystä siitä, miltä hän näyttää muiden ihmisten silmissä.

Paino ja lääkeriippuvuus
------------------------

Jacksonin kasvot muuttuivat osittain myös laihtumisen vuoksi. Jackson menetti painoa 1980-luvun alkupuolella, mihin oli syynä ruokavalion muutos ja halu saada "tanssijan vartalo". Vuoteen 1984 mennessä Jackson oli laihtunut 9,1 kilogrammaa, ja hänen painonsa oli 48 kiloa. Hän oli 175 senttimetriä pitkä. Häntä huimasi usein, ja hänen arveltiin kärsivän anoreksiasta.

Kun hyväksikäyttösyytteet tulivat julkisuuteen vuonna 1993, Jackson lopetti syömisen ja laihtui 4,5 kiloa. J. Randy Taraborrellin mukaan Jackson oli myöntänyt vuonna 1993 käyttäneensä särkylääkkeitä, Valiumia, Xanaxia ja loratsepaamia (Ativan), koska hyväksikäyttösyytteet aiheuttivat hänelle stressiä. Jackson ei kuitenkaan myöntänyt ottaneensa rauhoittavia lääkkeitä ja väitti, että hänelle oli määrätty vain särkylääkkeitä päänahan sietämättömään kipuun. Jacksonille oli tehty hiljattain kirurgisia toimenpiteitä niiden palovammojen takia, jotka hän oli saanut päänahkaansa Pepsi-onnettomuudessa vuonna 1984.

Todistajanlausuntoa antaessaan Jackson oli vaikuttanut uneliaalta ja keskittymättömältä, ja hänen puheensa oli puuroutunut jatkuvasti. Jackson ei muistanut levyjensä julkaisupäiviä eikä niiden ihmisten nimiä, jotka olivat työskennelleet hänen kanssaan. Häneltä vei useita minuutteja nimetä jokin viimeaikaisista levyistään. Jacksonin terveydentila oli heikentynyt siinä määrin, että hän perui jäljellä olevan Dangerous World Tour -kiertueen ja lensi ystävänsä Elizabeth Taylorin sekä tämän miehen kanssa Lontooseen Elton Johnin managerin kotiin, mistä hän meni edelleen vieroitusklinikalle. Klinikalla Jackson osallistui sekä henkilökohtaiseen että ryhmäterapiaan.

Ruumiinavauspöytäkirja.
Vuoden 1995 lopussa Jackson vietiin sairaalaan, kun hän pyörtyi kesken harjoitusten. Tämän on kerrottu johtuneen stressipohjaisesta paniikkikohtauksesta, mutta lääkärien mukaan syynä olivat myös sydämen rytmihäiriöt, nestehukka, ruoansulatuskanavan tulehdus ja munuaisten ja maksan toimintahäiriöt. Jacksonin kehosta ei löydetty merkkejä lääkkeistä, jotka olisivat aiheuttaneet kohtauksen. Taraborrellin mukaan tammikuussa 2004, oikeudenkäynnin lähestyessä, Jackson tuli uudestaan riippuvaiseksi lääkkeistä, tällä kertaa morfiiniista ja demerolista. BBC uutisoi vuonna 2005, että Jacksonin kärsi stressiperäisistä sairauksista ja vakavasta laihtumisesta. Jacksonin entinen manageri Dieter Wiesner on kommentoinut, kuinka hyväksikäyttösyyte vaikutti Jacksonin riippuvuuteen: "Se mursi ja tappoi hänet. Häneltä kesti kauan kuolla, mutta se alkoi sinä yönä. Aikaisemmin lääkkeet olivat olleet tuki, mutta tuon jälkeen niistä tuli välttämättömyys."

Ruumiinavauspöytäkirja
----------------------

Julkisuuteen tulleen ruumiinavauspöytäkirjan mukaan Jackson oli kohtalaisen hyväkuntoinen 50-vuotias. Hän painoi 62 kiloa, sydän oli vahva ja munuaiset sekä muut tärkeät elimet olivat kunnossa. Jacksonilla oli kuitenkin terveysongelmia. Hänellä oli niveltulehdusta selkärangassa ja käsissä sekä lievää valtimoahtaumaa jaloissa. Vakavimmassa kunnossa olivat hänen keuhkonsa, jotka olivat kroonisesti tulehtuneet. Jacksonilta löydettiin korvien takaa, niskasta, käsistä ja nenästä arpia sekä huomattiin, että hänen kulmakarvansa, silmänsä ja huulensa oli kestopigmentoitu. Ruumiinavausraportista selvisi myös, että Jackson kärsi vitiligo-ihosairaudesta sekä kaljuuntumisesta, joka voi olla yksi punahukan oireista. Lääkäri Zeev Kainin mukaan Jacksonin kokonaisvaltainen terveydentila oli hyvä ja ruumiinavauksen tulokset normaalirajoissa.

Lähteet
-------

* J. Randy Taraborrelli: *Michael Jackson: The Magic, The Madness, The Whole Story, 1958–2009*. Terra Alta, Grand Central Publishing, 2009. ISBN 0-446-56474-5, ISBN 9780446564748. (englanniksi)*lähde tarkemmin?*

### Viitteet

1. 1 2  Taraborrelli, s. 434–436
2. ↑  Surgeon: Michael Jackson A 'Nasal Cripple' ABC News. Viitattu 27.8.2010. (englanniksi)
3. ↑  Jackson, s. 229–230.
4. 1 2  Taraborrelli, s. 20–22
5. ↑  Can Michael Jackson's demons be explained? *BBC News*. Viitattu 26.8.2010. (englanniksi)
6. ↑  Jackson interview seen by 14m BBC News. Viitattu 9.8.2011. (englanniksi)
7. ↑  Daniel Schechter, Erica Willheim: *The Effects of Violent Experience and Maltreatment on Infants and Young Children*, s. 197–214. Guilford Press, Inc, 2009. (englanniksi)
8. ↑  Taraborrelli, s. 602
9. ↑  Lewis, s. 165–168
10. ↑  How Michael Jackson's father Joe whipped him if he missed a note (Yetnikoff later recalled: "He had no social skills. Sometimes I felt that he was still six.") dailymail.co.uk. Viitattu 24.8.2011. (englanniksi)
11. ↑  Dave Greene: *Michael Jackson's Secret Childhood*. Yhdysvallat,  2005. (englanniksi)
12. ↑  Taraborrelli, s. 206
13. ↑  Michael Jackson: Molester... or misunderstood mirror.co.uk. Viitattu 23.8.2011. (englanniksi)
14. ↑  Taraborrelli, s. 648
15. ↑  Taraborrelli, s. 434–436
16. ↑  Taraborrelli, s. 138–144
17. ↑  Taraborrelli, s. 312–313
18. ↑  Taraborrelli, s. 514–516
19. ↑  Taraborrelli, s. 518–520
20. ↑  1984: Michael Jackson burned in Pepsi ad bbc.co.uk. Viitattu 23.8.2011. (englanniksi)
21. ↑  Campbell (1995), s. 96–97
22. ↑  Campbell (1995), s. 89–93
23. 1 2  Taraborrelli, s. 524–528
24. ↑  Taraborrelli, s. 576–577
25. ↑  Irregular heartbeat may have caused Jackson's collapse cnn.com. Viitattu 23.8.2011. (englanniksi)
26. ↑  Taraborrelli, s. 661
27. ↑  Matthew Davis: Trial health problems for Jackson bbc.co.uk. Viitattu 23.8.2011. (englanniksi)
28. ↑  Former manager unveils scale of Michael Jackson’s drug use (It broke him. It killed him. He took a long time to die, but it started that night. Previously the drugs were a crutch, but after that they became a necessity.) telegraph.co.uk. Viitattu 26.9.2011. (englanniksi)
29. ↑  Raportti: Michael Jackson hyvässä kunnossa juuri ennen kuolemaa Helsingin Sanomat. Viitattu 30.8.2010.
30. ↑  Michael Jackson had vitiligo, wore wig, autopsy confirms Yahoo!.  Arkistoitu 16.2.2010. Viitattu 30.8.2010. (englanniksi)
31. ↑  Tuukka Toivanen: Nämä asiat paljastuivat Michael Jacksonin ruumiinavausraportissa The Voice.  Arkistoitu 11.2.2010. Viitattu 30.8.2010.

Michael Jackson

|  |  |
| --- | --- |
| Studioalbumit | 
* Got to Be There
* Ben
* Music & Me
* Forever, Michael
* Off the Wall
* Thriller
* Bad
* Dangerous
* HIStory: Past, Present and Future, Book I
* Invincible

 |
| Remix-albumit | 
* The Michael Jackson Mix
* Dangerous Remix
* Dangerous – Collector’s Edition
* Blood on the Dance Floor: HIStory in the Mix What More Can I Give
* The Stripped Mixes
* The Remix Suite

 |
| Soundtrackit | 
* The Wiz: Original Motion Picture Soundtrack
* E.T. the Extra-Terrestrial
* This Is It
* Immortal

 |
| Kokoelmat | 
* A Collection of Michael Jackson’s Oldies
* The Best of Michael Jackson
* One Day in Your Life
* Anthology
* The Original Soul of Michael Jackson
* Greatest Hits: HIStory, Volume I
* Number Ones
* The Ultimate Collection
* The Essential Michael Jackson
* King of Pop
* The Collection
* The Definitive Collection
* Hello World: The Motown Solo Collection

 |
| Muut albumit | 
* Farewell My Summer Love
* Looking Back to Yesterday
* Thriller 25
* Michael
* Bad 25
* Xscape

 |
| Kappaleet | 
* All In Your Name
* Another Part of Me
* Bad
* Beat It
* Behind the Mask
* Ben
* Billie Jean
* Black or White
* Blood on the Dance Floor
* Butterflies
* Cheater
* Cry
* D.S.
* Dancing Machine
* Dirty Diana
* Don’t Stop ’til You Get Enough
* Earth Song
* The Girl Is Mine
* Give In to Me
* Gone Too Soon
* Got to Be There
* Heal the World
* HIStory/Ghosts
* Hold My Hand
* Hollywood Tonight
* Human Nature
* I Just Can’t Stop Loving You
* I Wanna Be Where You Are
* In the Closet
* Is It Scary
* Jam
* Leave Me Alone
* Liberian Girl
* Man in the Mirror
* Michael Jackson’s Thriller
* Off the Wall
* One More Chance
* P.Y.T. (Pretty Young Thing)
* Remember the Time
* Rock with You
* Rockin’ Robin
* Say Say Say
* Scream/Childhood
* She’s Out of My Life
* Smile
* Smooth Criminal
* Someone Put Your Hand Out
* Speechless
* Speed Demon
* Stranger in Moscow
* They Don’t Care About Us
* This Is It
* This Time Around
* Thriller
* Wanna Be Startin’ Somethin’
* The Way You Make Me Feel
* We Are the World
* What More Can I Give
* Whatzupwitu
* Who Is It
* Why
* Will You Be There
* You Are Not Alone
* You Rock My World

 |
| Filmografia | 
* Taikuri Oz
* Michael Jackson’s Thriller
* Captain EO
* Moonwalker
* Michael Jackson’s Ghosts
* Men in Black II
* Miss Haaksirikko
* Michael Jackson’s This Is It

 |
| Videografia | 
* Dangerous – The Short Films
* Video Greatest Hits - HIStory
* HIStory on Film, Volume II
* Number Ones
* The One
* Live in Bucharest: The Dangerous Tour
* Michael Jackson’s Vision

 |
| Pelit | 
* Michael Jackson’s Moonwalker
* Sonic the Hedgehog 3
* Michael Jackson: The Experience
* Planet Michael

 |
| Kirjat | 
* Moonwalk
* Moonwalker: The Storybook
* Dancing the Dream: Poems and Reflections
* My World: The Official Photobook
* Thriller 25: The Book
* The Official Michael Jackson Opus

 |
| Konserttikiertueet | 
* Bad World Tour
* Dangerous World Tour
* HIStory World Tour
* This Is It

 |
| Konsertit | 
* The Royal Concert
* Michael Jackson & Friends
* Michael Jackson: 30th Anniversary Celebration: The Solo Years
* United We Stand: What More Can I Give

 |
| Omaisuus | 
* Neverland Ranch
* Sony/ATV Music Publishing

 |